আবুল হোসেন সবুজ, মাধবপুর থেকে ॥ মাধবপুরে দেড়মন গাঁজা উদ্ধার করেছে র‌্যাব। সেই সাথে একটি প্রাইভেট কারসহ গাঁজা পাঁচারের সাথে জড়িত এক ব্যক্তিকে আটক করা হয়েছে। আটক গাঁজা পাঁচারকারী হচ্ছে, মৌলভীবাজার সদর উপজেলার শাহাবন্দর গ্রামের গনি মিয়ার ছেলে শিপন মিয়া (২২)। র‌্যাব-৯ শ্রীমঙ্গল ক্যাম্পের একটি বিশেষ দল গোপন সংবাদের ভিত্তিতে গতকাল দুপুর দেড়টার দিকে স্কোয়াড্রন লীডার এ.এন.এ মুসাব্বীর এর নেতৃত্বে অভিযান পরিচালনা করে হবিগঞ্জের মাধবপুর উপজেলাধীন ঢাকা-সিলেট মহাসড়কের মাদারগড়া ব্রীজের উপর থেকে গাঁজা উদ্ধারসহ পাঁচারকারীকে আটক করা হয়। মাধবপুর থেকে গাঁজা নিয়ে পাঁচারের জন্য সিলেটে যাচ্ছিল বলে জানা গেছে। উদ্ধারকৃত মাদকের আনুমানিক মূল্য প্রায় ৪ লাখ ৮০ হাজার টাকা বলে র‌্যাব জানিয়েছে। এ ব্যাপারে মাধবপুর থানায় মামলা হয়েছে।